Πρώτα βήματα με τον Web Browser

Ενεργοποίηση του Internet Explorer

1.      Ξεκινήστε τον Ηλεκτρονικό Υπολογιστή.

2.      Πηγαίνετε στο εικονίδιο του Internet Explorer. Υπάρχουν δύο διαφορετικοί τρόποι: (α) ακολουθήστε τη διαδρομή Start-All Programs-Internet Explorer ή (β) με το  mouse πηγαίνετε στην επιφάνεια εργασίας (desktop) και βρέστε το εικονίδιο για του Internet Explorer και κάντε διπλό κλικ.

Η οθόνη του Internet Explorer

Το παράθυρο του Internet Explorer διαθέτει τα βασικά χαρακτηριστικά ενός παραθύρου εφαρμογής (Application Window):

1.      Γραμμή τίτλου

Δείχνει το όνομα της τρέχουσας ιστοσελίδας

Περιέχει τα κουμπιά ελέγχου του παραθύρου στη δεξιά πλευρά (minimize, maximize/ restore, close)

2.      Γραμμή μενού

Περιέχει διάφορα μενού (File, Edit, View, Favorites, Help)

Κάθε μενού περιέχει εντολές για να ενεργοποιούνται λειτουργίες του προγράμματος. Το κάθε μενού ομαδοποιεί σχετικές λειτουργίες.

3.      Γραμμή/Πλαίσιο Διεύθυνσης Address

Δείχνει τη διεύθυνση της τρέχουσας ιστοσελίδας

Σημείωση: Για να είμαι συνδεδεμένος με το διαδίκτυο και να μπορώ να εργαστώ σωστά όταν ανοίξω το Web Browser (φυλλομετρητής ιστού), θα πρέπει είτε να είμαι συνδρομητής σε ένα Παροχέα Υπηρεσιών Διαδικτύου (ISP), είτε να βρίσκομαι σε ένα χώρο που μου παρέχεται σύνδεση μέσω ενός τοπικού δικτύου που δίνει τη δυνατότητα πρόσβασης και στο διαδίκτυο.

Για να επισκεφτώ μια ιστοσελίδα, της οποίας γνωρίζω τη διεύθυνση -URL

(Παρουσίαση μιας δεδομένης Ιστοσελίδας)

Μπορείτε να πληκτρολογήσετε τη διεύθυνση μιας ιστοσελίδας στο πλαίσιο διεύθυνσης Address και να κάνετε κλικ στο κουμπί μετάβαση (go) ή να πατήσετε Enter, για να πάτε στη συγκεκριμένη ιστοσελίδα.

Ή αν δυσκολεύεστε να χρησιμοποιήσετε το ποντίκι να ακολουθήσετε τα πιο κάτω βήματα:

1. Πηγαίνετε στο FILE

2. Στη συνέχεια επιλέξετε το OPEN και πατήστε το enter.

3. Στο κουτί που θα εμφανιστεί, πληκτρολογήστε τη διεύθυνση και πατήστε το Enter.

Κάθε φορά που καταχωρώ ένα καινούριο URL, μεταφέρομαι στην καινούρια τοποθεσία αφήνοντας πίσω μου την προηγούμενη, παραμένοντας στο ίδιο παράθυρο του IE (internet explorer).

Σημείωση: θα πρέπει να γνωρίζω ακριβώς τη διεύθυνση της ιστοσελίδας, διότι αν γράψω έστω και έναν χαρακτήρα λάθος, τότε δε θα μπορέσω να μπω στη συγκεκριμένη σελίδα. Ένα URL, αποτελείται πάντα από λατινικούς χαρακτήρες και δεν περιλαμβάνει διαστήματα.

Αν επιθυμώ να ανοίξω μια ιστοσελίδα σε νέο παράθυρο:

Μενού File

Επιλογή New, Enter

Επιλογή window, Enter

Ή πλήκτρα control και N.

(ή πατώ με το ποντίκι στο αντίστοιχο εικονίδιο)

Αν επιθυμώ να ανοίξω μια ιστοσελίδα σε νέο φύλλο στο ίδιο παράθυρο:

(νέα έκδοση του Internet Explorer)

Μενού File

Επιλογή New, Enter

Επιλογή Tab, Enter

Ή πλήκτρα control και T.

Εναλλαγή μεταξύ ενεργών ιστοσελίδων:

Για να μετακινηθώ ανάμεσα στις δυο αυτές ιστοσελίδες που παρουσιάζονται μπροστά μου σε δυο ξεχωριστά παράθυρα:

Κάνω κλικ με το ποντίκι μου στο αντίστοιχο κουμπί πάνω στη μπάρα Task

Ή με τα πλήκτρα Alt και Tab, εναλλάσσομαι ανάμεσα στα παράθυρα.

Εναλλαγή μεταξύ ενεργών φύλλων του ίδιου παραθύρου:

Για να μετακινηθώ ανάμεσα στα δυο αυτά φύλλα που παρουσιάζονται μπροστά μου στο ίδιο παράθυρο, χρησιμοποιώ τα πλήκτρα Control και Tab, ή κάνω κλικ με το ποντίκι μου στο αντίστοιχο φύλλο κάτω από τη γραμμή μενού.

Για να αλλάξω το Home Page (Αρχική Σελίδα) του IE

Η αρχική σελίδα, είναι η πρώτη ιστοσελίδα η οποία εμφανίζεται όταν συνδεόμαστε με το Διαδίκτυο. Μπορείτε να μετατρέψετε οποιαδήποτε ιστοσελίδα σας ενδιαφέρει σε αρχική σας σελίδα, έτσι ώστε να την εμφανίζετε κάθε φορά που συνδέεστε με το διαδίκτυο. Η διαδικασία για να το πετύχετε είναι η ακόλουθη:

1.      Από το μενού tools και με τη χρήση του κάτω βέλους πηγαίνετε στο Internet Options και πατώ το Enter.

2.      Βρίσκομαι ήδη στο φύλλο General. Αν δεν συμβαίνει αυτό, πάω με τη χρήση των πλήκτρων control και tab ή κάνοντας κλικ με το ποντίκι μου.

3.      Πληκτρολογείστε τη νέα διεύθυνση η οποία θέλετε να είναι η αρχική σας σελίδα στο κουτί που είναι πρώτο στο φύλλο αυτό.

4.      Στη συνέχεια με τη χρήση του tab (ή με το ποντίκι) πηγαίνετε στο apply ή κατευθείαν στο ΟΚ και πατήστε το Enter.

Από την επόμενη φορά που θα ενεργοποιήσετε τον ΙΕ, θα επισκέπτεστε κατευθείαν την ιστοσελίδα αυτή.

Σημείωση: Οπουδήποτε και αν βρίσκεστε μπορείτε να πάτε στην αρχική σελίδα με τη χρήση των συνδυασμών κουμπιών Alt και Home.

Για να κλείσω τον ΙΕ

Χρησιμοποιώ την εντολή Close, που βρίσκεται στο μενού File, ή το κουμπί Close (κόκκινο με άσπρο Χ) στη γραμμή τίτλου, ή ακόμα με τα πλήκτρα Alt και F4.

Σημείωση: Αν έχω περισσότερες από μια σελίδες ανοικτές σε διαφορετικά παράθυρα θα πρέπει να κάνω το ίδιο για κάθε μια από αυτές.

Αν έχω διαφορετικές σελίδες ανοικτές σε διαφορετικά φύλλα του ίδιου παραθύρου, δίνοντας την εντολή Close, θα εμφανιστεί κουτί διαλόγου μικρό, που θα ζητά να επιβεβαιώσω την επιλογή μου: αν δηλαδή πραγματικά επιθυμώ να κλείσω όλα τα Tabs που έχω ανοικτά.

Η λειτουργία της βοήθειας (Help):

Μενού File

Επιλογή Help

Eπιλογή Contents and Index

Γράφω την ερώτηση που θέλω στο κουτί

Με το κάτω βέλος ή το ποντίκι επιλέγω το θέμα που θέλω από τη λίστα που θα εμφανιστεί

Πατώ το Enter ή το κουμπί Display που βρίσκεται κάτω από τη λίστα

Ή Πατώ το πλήκτρο F1 και ακολουθώ τα βήματα 4 ως 6 όπως πιο πάνω.

Για να διαβάσω το αποτέλεσμα με τη λειτουργία Virtual Focus, θα την ενεργοποιήσω και στη συνέχεια θα μετακινηθώ ανάλογα.

Προσαρμογή ρυθμίσεων

Αλλαγή μεθόδων παρουσίασης σελίδας (change display modes)

Πατώντας το πλήκτρο F11 η οθόνη θα αλλάζει παρουσίαση μεταξύ των μεθόδων Full Screen και Standard.

Standard: χρησιμοποιείται πιο συχνά, είναι συνήθως προεπιλεγμένη και εμφανίζονται σε αυτήν οι μπάρες εργαλείων.

Full Screen: η σελίδα εμφανίζεται καλύπτοντας όλη την οθόνη χωρίς τις μπάρες εργαλείων.

Μετατροπή της εμφάνισης των Toolbars (μπάρες εργαλείων)

1.      Μενού View

Επιλογή Toolbars

Επιλέγω τη μπάρα που θέλω να κρύψω ή να εμφανίσω.

Σημείωση: αν μετά το όνομα μια μπάρας ακούω “Selected” σημαίνει ότι φαίνεται στην οθόνη μου και πατώντας το Enter θα την κρύψω και το αντίθετο.

Διαγραφή ιστορικού ιστοσελίδων που έχω ήδη επισκεφτεί προηγουμένως –Delete History

1.      Μενού Tools

Επιλογή Internet Options

Φύλλο General

Στην περιοχή History, βρίσκω και ενεργοποιώ το κουμπί Clear History

Ενεργοποιώ το κουμπί Apply

Και μετά το κουμπί OK.

Σημείωση: αν δεν έχω μπροστά μου το φύλλο General μπορώ να το επιλέξω με τα πλήκτρα Control και Tab.

Στις επιλογές του κάθε φύλλου μετακινούμαι με το Tab.

Για να μετακινηθώ σε προηγούμενες σελίδες

που έχω επισκεφθεί και να επιστρέψω σε επόμενες

Χρησιμοποιώ τα κουμπιά Back και Forward που βρίσκονται στη μπάρα εργαλείων κάτω από το πλαίσιο διεύθυνσης

Ή χρησιμοποιώ τα πλήκτρα Alt και αριστερό βέλος, για να γυρίσω πίσω και Alt και δεξί βελάκι για να προχωρήσω μπροστά.